# He Ngohe Ako 2: Te Whakatakoto Whāinga Me Te Whakamahere

### Te Whakamahere ki te haere ki ngā Whakataetae Kapa Kaha Kuratahi ā-Motu

He rakahinonga tino rawe a Hōne, pērā i a Māui. Mai rā anō e wawata ana ia ki te haka mō tōna kura i ngā Whakataetae Kapa Haka Kuratahi ā-Motu I tērā tau nā tana kaha pukumahi i ea ai tōna wawata. Ā muri ake i tēnei tau ka haere tahi ia me tōna kura ki ngā Whakataetae Kapa Haka Kuratahi ā-Motu.

Me whakaaroaro he aha ngā mea me mōhio koe hei tīmata ki te whakatakoto whāinga ahumoni.

* Me pēhea e whakarite ai koe i ngā whāinga poto, paetata hoki māu anō ki te whiwhi i te $1500 mō tō haerenga kapa haka.
* He aha ētahi mea me whai whakaaro e koe mō te whakamahere ahumoni?

Kei raro nei ētahi tauira o ngā mahere nā Hōne i mahi kia ea ai āna whāinga ahumoni.

Nā Hone i whakarite te whāinga mahi moni o te eke ki te $1500 ā te paunga o te iwa marama. Mā taua pūtea e āhei a Hōne ki te;

* utu i tana haerenga mā runga pahi,
* utu i tōna noho marae,
* hoko i te hāte poro kapahaka, te hākete, me te tarau hākinakina mō te kuratahi.
* Kei roto ko te $300 mō ngā utu whakarere.

### Ngā tukanga whakamahere whāinga ahumoni

He mahi tiriwā tā Hōne, e kawe mātārere ana i muri i te kura. Ka riro i a ia e $59 i ia rua wiki, ā, kua whakatau ki te penapena i te $30 i ia rua wiki mai i tana mahi tiriwā, me te tāpui i tērā mō tana haerenga kapa haka. Ko ētahi o ngā mahi whai ake;

* Ko tā rāua ko tōna māmā tīmata i tētahi pūkete pēke.
* Ko te whakarite i tētahi utunga aunoa mai i tōna pūtea pēke noa, ko te whāinga ko te penapena i te $30 i ia rua wiki ki roto i tana pūtea penapena mō te kuratahi.

Tae mai ki nāianei, kua whakamahere ia ki te penapena i te $549, ka mutu, ka hiahia tonu ia i te $960 kai ea ia tōna ūnga o te $1500

E āta mōhio ana a Hōne me mahi moni ia. Tere tonu tōna mōhio ki te uaua o te mahi i tēnā ko tōna kotahi, ka tono i tōna whānau ki te āwhina i a ia ki te mahi i te $960 e toe ana. I tēnei ngohe ka torotoro koe i te ariā o te penapena mō te haere ki tāwāhi. Tēnā pea ka kitea he ariā mahi moni whaihua kua āwhina pea i a Hōne i āna anō mahi moni.

### Uiuitanga

Me whakaaroaro i tētahi tangata i tō whānau, i roto i tō kōtuinga tangata me whakamahere ia ki te haere ki tāwāhi. He aha ngā momo whakamahere ahumoni i oti i a ia? Me mahi moni ia? Tuhia tōna kōrero, ka tuhi tuhipoka hoki/rānei. Mā tēnei e takatika ake ai tō anga whakamua ki te anamata ina whakamahere mō tētahi haerenga, hui, mahi rānei, ā, ka āwhina tō arotahi ki te hira o te whakamahere, te penapena, me te whakatakoto whāinga ahumoni.

1. Tonoa ia ki te tiri i tana kōrero whakamahere ki a koe, me te whakarato tauira me ngā tīwhiri ka āwhina atu anō pea.
2. He aha ngā mahi moni i mahia e ia? Ka āwhina ōna ariā mahi moni i a koe ki te whakawhanake tonu i ōu ake?

### Ētahi pātai matua me whai whakaaro pea e koe;

* He aha te kaupapa o tōna haerenga?
* E hia te moni me penapena mō tōna haerenga te pūtake?
* I pēhea tana whakamahere ki te penapena mō tōna haerenga?
* He mea whakatakoto e ia he whāinga ahumoni?
* He aha ngā tukanga whakamahere i whakamahia e ia ki te whakatutuki i tōna whāinga mō te haere i tētahi haerenga?
* I hanga mahere rānei mō ngā utu whakarere?
* He aha ngā tohuaki me ngā tohutohu ka homai ia ki a koe mō te whakamahere i tētahi haerenga hei āwhina i a koe ā muri atu?
* Me mahi moni ia? I pēhea tana whakatutuki i tēnei?

### I a koe e kohikohi ana i ana kōrero, huritaona, tuhia, ka tāhopu rānei;

* He aha me mea matua i kitea e koe?
* Ka pēhea taua mōhiohio koe e āwhina ai ā muri atu?
* Āta whai whakaarohia te wā o te tau e whakaaro ai koe ki te tāpoi. Ka pā kinotia pea tō tahua e ngā wā haere.
* Kua whakaaro koe ki ngā utu o te kai i ia rā i a koe i tāwāhi?
* Kia hia te moni whakapau me penapena?

|  |
| --- |
| **I pēhea a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i whakamahere ai taha ahumoni nei ki te haere ki tāwāhi?** |
| Ngā kōrero matua |  |
| He aha ngā mea ka āwhina mai i a au ā muri atu? |  |
| Ngā huritaotanga |  |

### He Ngohe Hei whakawhānui anō:

Waihanga takitahitia tētahi pānui toi piripiri e whakaatu ana i a kōrua ko tō whānau e hāereere haere ana i tāwāhi ki ngā wāhi pērā i Disneyland, i Dreamworld rānei, i Ahitereiria.